افغانستان ده ایککی ولایتده اویوشتیریلگن هجوم عاقبتیده توپلم 8 کیشی هلاکتگه اوچره دی.
غزنی ولایتی نینگ ده یک تومنی ده یوز بیرگن انفجار حادثه سی عاقبتیده 5 کیشی جان بیردی.
غزنی ولایتی امنیه قوماندان لیگی نینگ سوزچیسی احمد خان سیرت, ده یک تومنی ده یول چیککه سی گه جایلشتیریلگن ماین نینگ پولیس موتری نینگ اوتیاتگن پیتده پارتلب کیتگن لیگی نی بیلدیردی.
سوزچی اوشبو حادثه عاقبتیده 4 نفری پولیس لردن عبارت توپلم 5 کیشی نینگ جان بیرگن لیگی نی معلوم قیلدی.
خوددی شوو هجوم نینگ مسئولیتی نی ایسه هیچ بیر تامان اوز بوینی گه آلگن ایمس.
طالبان گروهی جنگری لری نینگ قندوز ولایتی نینگ مرکزی ده خوفسیزلیک کوچ لری گه قره ته هجوم اویوشتیریشی عاقبتیده 3 کیشی جان بیردی.
قندوز ولایتی امنیه قوماندان لیگی نینگ سوزچیسی هجرت الله اکبری, جنگری لرنینگ سرک نو منطقه سیده گزمه قیلیب یورگن خوفسیزلیک کوچ لری گه قره ته قوراللی هجوم اویوشتیرگن لیگی نی بیلدیردی.
سوزچی, اوشبو حادثه عاقبتیده ایککی حربی بیلن بیر نفر عادی اهالی نینگ جان بیرگن لیگی نی بیلدیررایکن, بیر نفر ملکی نینگ ایسه یره لنگن لیگی نی معلوم قیلدی.
اکبری, هجومچی لرنینگ حادثه محللی دن قاچگن لیک لری نی بیلدیردی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
